open-index/open-wikipedia-markdown huggingface dataset:
Denny Dias

**Denny Dias** (født 12. desember 1946 i Philadelphia) er en amerikansk gitarist, mest kjent som tidligere medlem av Steely Dan. Han spilte på alle Steely Dan-albumene som ble utgitt på 1970-tallet, de tre første som fast medlem, de neste tre som studiomusiker. I 1991 spilte han konserter sammen med Toto, og han har også spilt inn musikk sammen med Wayne Shorter.

Dias jobber som dataprogramvareutvikler og bor i Los Angeles.

## Diskografi

* *[[Can't Buy a Thrill]]* – Steely Dan (1972)
* *[[Countdown to Ecstacy]]* – Steely Dan (1973)
* *[[Pretzel Logic]]* – Steely Dan (1974)
* *[[Katy Lied]]* – Steely Dan (1975)
* *[[The Royal Scam]]* – Steely Dan (1976)
* *[[Aja (album)|Aja]]* – Steely Dan (1977)
* *Tribute to Jeff Porcaro* – David Garfield (1997)
* *Hoy* – Wilfrido Vargas (1997)
* *Round the Gum Tree: The British Bubblegum Explosion!* – Diverse artister (2004)
* *Apogee* (Bonuslåt) – Pete Christlieb (2004)
* *Footprints: The Life and Music of Wayne Shorter* – Wayne Shorter (2004)

## Eksterne lenker
* 
* Denny Dias' diskografi
Jeff Baxter

**Jeff «Skunk» Baxter** (født 13. desember 1948 i Washington, DC) er en amerikansk gitarist mest kjent som medlem av Steely Dan og The Doobie Brothers på 1970-tallet. Etter sin karriere som aktiv musiker, arbeidet han blant annet som konsulent for NASA.

## Referanser


## Eksterne lenker
* 
* 
* 
* NASA Establishes Exploration Systems Advisory Committee 
* Intervju på MSNBC.com fra desember 2005
* Wall Street Journal artikkel om Jeff Baxter
* Gazette artikkel om Baxter
* Artikkel om prosjektet Crash Course: Guitar Workshop With Jeff "Skunk" Baxter
Gunhild fra Vakkerøya

***Gunhild fra Vakkerøya*** er en roman av Kjersti Ericsson som utkom i 2008. Den handler om mulattjenta Gunhild, som vokser opp på Vakkerøya utenfor Trøndelagskysten i tiden etter andre verdenskrig.

## Eksterne lenker
* Cathrine Krøger: «E’ ungen din neger?», Dagbladet, 7. november 2008
Piotr Wiwczarek

**Piotr «Peter» Paweł Wiwczarek** (født 22. oktober 1965), er en polsk heavy metal-musiker. 

Peter har vært vokalist, gitarist og låtskriver for bandet Vader siden 1983.

## Diskografi
* Vader – *The Ultimate Incantation* (1993)
* Vader – *De Profundis* (1995)
* Vader – *Black to the Blind* (1997)
* Vader – *Litany* (2000)
* Vader – *Revelations* (2002)
* Vader – *The Beast* (2004)
* Vader – *Impressions in Blood* (2006)
* Vader – *Necropolis* (2009)

## Eksterne lenker
* 
*
Type 38 rifle

**Type 38 rifle Arisaka** (**三八式歩兵銃** – **Sanpachi-shiki hohējū**) er en rifle fra Japan.

Produksjonen startet i 1905, og ca. 3 400 000 rifler ble produsert frem til 1940. Den har sylinderlås og er kamret for 6,5 x 50 mm Arisaka-patronen, som ga lite rekyl når den ble skutt med. Den er 1280&nbsp;mm lang, og med en 40&nbsp;cm bajonett (Type 30) ble det litt av en oppgave for japanske soldater å bruke den, da soldatene på den tiden hadde en gjennomsnittshøyde på 160&nbsp;cm. Pga. svak ammunisjon og lengden valgte den japanske hæren i 1939 å heller approbere Type 99 riflen, som var kortere og brukte kraftigere ammunisjon.

## Varianter
*Type 38 kavalerikarabin – en kortere versjon med 49&nbsp;cm løp og totallengde på 966&nbsp;cm, brukt av kavaleriet og styrker som ikke var i frontlinjene.  
*Type 38 infanteririfle – med 60&nbsp;cm løp. 
*Type 44 kavaleririfle – bygget på Type 38 design.
*Type 97 skarpskyttergevær – bygget på Type 38 design.
*Type I – Carcano M91 bygget i Italia i 6,5 x 50 mm Arisaka for Japan fra 1938 til 1939. 60 000 produsert.
Institutt for kriminologi og rettssosiologi (UiO)

**Institutt for kriminologi og rettssosiologi** (**IKRS**) er et tverrfaglig institutt ved Det juridiske fakultet ved Universitetet i Oslo. IKRS er Nordens største samfunnsvitskapelege forsknings- og utdanningsinstitutt innen emnene (kriminologi og rettssosiologi). Forskningen har tyngdepunkt i rettslig orientert samfunnsvitenskap (kriminologi og rettssosiologi), med overlapp til rettsvitenskapen. Instituttet har sine røtter i to institutter, Institutt for kriminologi og Institutt for rettssosiologi, som ble slått sammen i 2000. IKRS har et bachelorprogram i kriminologi, og et masterprogram i kriminologi og et i rettssosiologi. 

Institutt for kriminologi ble opprettet i 1954 under navnet Institutt for kriminologi og strafferett, med Johs. Andenæs som bestyrer. Strafferetten ble skilt ut til Institutt for offentlig rett på begynnelsen av 1990-tallet, og instituttet skiftet navn til Institutt for kriminologi.

Institutt for rettssosiologi ble opprettet i 1961, under navnet Institutt for rettssosiologi og forvaltningslære. Instituttet tilhørte i likhet med Institutt for kriminologi Det juridiske fakultet ved UiO, men var opprinnelig samlokalisert med Institutt for samfunnsforskning. Torstein Eckhoff var den første bestyreren; han ble senere etterfulgt av Vilhelm Aubert.

Den kriminologiske og rettssosiologiske forskningen ved Universitetet i Oslo fikk tidlig stor oppmerksomhet internasjonalt, og en rekke kjente forskere har virket ved instituttet, blant dem Nils Christie, Liv Finstad, Cecilie Høigård, Thomas Mathiesen, Vilhelm Aubert og Torstein Eckhoff. Universitetet i Oslo har blitt kjent for en sterk rettsrealistisk og rettssosiologisk tradisjon.

## Personer tilknyttet instituttet og dets to forløpere
*Johs. Andenæs
*Kristian Andenæs
*Vilhelm Aubert
*Anders Bratholm
*Nils Christie
*Torstein Eckhoff
*Kjersti Ericsson
*Liv Finstad
*Ragnhild Hennum
*Cecilie Høigård
*Thomas Mathiesen
*Kristin Skjørten

## Litteratur
*Thomas Mathiesen: «Huset med det rare i», *Kritisk Juss* nr. 1-2 2001, s. 87-100.

## Eksterne lenker
* UiO: Institutt for kriminologi og rettssosiologi
Himantandraceae

Se teksten

**Himantandraceae** er en plantefamilie i ordenen Magnoliales. Den omfatter 2 arter i slekten *Galbulimima*. Artene er busker og lave trær som finnes i Malaysia, Ny-Guinea, på noen øyer i det vestlige Stillehavet, og i det nordøstlige Australia.

## Arter
Slekten og artene i gruppen er:
* Familie **Himantandraceae**
** *Slekt *'Galbulimima**'
*** *[[Galbulimima baccata]]*
*** *[[Galbulimima belgraveana]]*

Arten *Galbulimima belgraveana* inneholder et hallusinogen, og er et tre på inntil 30 meters høyde som vokser i Australia, Ny-Guinea og deler av Malaysia. 

## Eksterne lenker
* 
* Himantandraceae , i: M Watson og L J Dallwitz (1992–), *The Families of Angiosperm Plants*.
Oncothecaceae

Se teksten

**Oncothecaceae** er en plantefamilie som ikke er plassert i noen planteorden, men som trolig ligger nærmest ordenen Garryales. Den omfatter en planteslekt med to arter, *Oncotheca*.

De to artene er:
* *[[Oncotheca macrocarpa]]*
* *[[Oncotheca balansae]]*

## Eksterne lenker
* 
* Oncothecaceae  – i: L. Watson og M. J. Dallwitz, 1992-, *The Families of Flowering Plants*.
*  Oncothecaceae – beskrivelse hos MOBOT.org.
Kari Hiran

**Kari Hiran** var en norsk bondekvinne tidlig på 1700-tallet. Hun var gift med Bent Finne av som det tidligere ble hevdet var av finsk ætt. Hun bodde på Benteplassen i Krokskogen. 
## Krigsinnsats
Under Karl XIIs første norgesfelttog i 1716 ble de svenske troppene  ledet på villspor av Kari. 

I mars hadde svenskene besatt Christiania, men Akershus holdt stand og den norske hovedstyrken lå i gode stillinger ved Gjellebekk i Lier. Et svensk kavaleriangrep hadde mislyktes ved Norderhov på Ringerike. Den svenske kongen planla imidlertid nok et bakholdsangrep, denne gangen over Krokskogen. Her ved Nordkleiva lå en mindre norsk vaktstyrke, som ville være for svak til å hindre et svensk frontalangrep.

Kari Hiran meldte seg da frivillig for å gå over til fiendens linjer. Der ga hun bevisst feilaktige opplysninger om nordmennenes militære styrke og deres planer. Da de svenske offiserene forhørte henne, fikk hun dem til å tro at det var langt flere soldater ved Nordkleiva enn det var. Hennes desinformasjon fikk svenskene til å gi opp angrepsplanene, og Karl XII måtte gi opp forsøket på å ta Norge våren 1716.

Kari Hiran fikk lite lønn for risikoen og innsatsen. Fogden på Ringerike tok all æren, siden han hadde vært ansvarlig for de norske styrkene i Nordkleiva. Kari søkte staten om belønning, men fogden var den rapporterte om innsatsen og foreslo at Kari skulle betale mindre skatt i tre år, og at hun kunne få «noget ydermere for umagen». Hun fikk to riksdaler for innsatsen sin, ikke nok til å kjøpe ei ku eller en hest.

## Minnestein
Det ble reist en minnestein 240 år etter, i 1956, av motstandsfolk fra den andre verdenskrigen. Steinen står ved Benteplassen, ved Kongeveien.

## Bakgrunn
Benteplassen har fått navn etter Bent Aslesen på 1700-tallet. Bent var gift med Kari Rasmusdatter, og det er en lang tradisjon om at de var innvandrere fra Finland. Kirkebøker og tingbøker viser derimot at Kari og Bent trolig kom fra Tyristrand. Farsnavnene Asle og Rasmus tyder heller ikke på finsk herkomst. Hiran skal være et eldre navn på Benteplassen. Det kan bety at det kanskje bodde finske innvandrere med etternavnet Hiranen på plassen *før* Kari og Bent kom dit.

## Referanser


## Se også
* Trefningen ved Nordkleiva
Bruniaceae

Se teksten

**Bruniaceae** er en plantefamilie som ikke er plassert i noen planteorden i APG II-systemet, men som siden 2008 antas å utgjøre ordenen Bruniales, sammen med familien Columelliaceae. Den omfatter 12 slekter og om lag 75 arter, og vokser kun i det sørlige og østlige av landet Sør-Afrika. 

## Slekter
De 12 slektene i denne familien, omfatter:
* *[[Audouinia]]* Brongn.
* *[[Berzelia]]* Brongn.
* *[[Brunia (plant)|Brunia]]* Lam.
* *[[Linconia]]* L.
* *[[Lonchostoma]]* Wikstr.
* *[[Mniothamnea]]* (Oliv.) Nied.
* *[[Nebelia]]* Neck. ex Sweet
* *[[Pseudobaeckea]]* Nied.
* *[[Raspalia]]* Brongn.
* *[[Staavia]]* Dahl
* *[[Thamnea]]* Sol. ex Brongn.
* *[[Tittmannia]]* Brongn.

## Eksterne lenker
* 
* Bruniaceae  – i: L. Watson og M. J. Dallwitz, 1992-, *The Families of Flowering Plants*.
*  Bruniaceae – hos MOBOT.org.
Columelliaceae

Se teksten

**Columelliaceae** er en plantefamilie som ikke er plassert i noen planteorden i APG II-systemet, men som siden 2008 antas å utgjøre ordenen Bruniales, sammen med familien Bruniaceae. Den omfatter 2 slekter og 9 arter, og vokser kun i Andesfjellene. 

Slekten *Desfontainia* klassifiseres tidvis med sine ene art som en egen familie – **Desfontainiaceae** – men det er normalt å gruppere den sammen med slekten *Columellia* i én felles familie, Columelliaceae.

## Slekter
De 12 slektene i denne familien, omfatter:
* *[[Columellia]]* – 9 arter
* *[[Desfontainia]]* – 1 art
** *[[Desfontainia spinosa]]*

## Eksterne lenker
* 
* Columelliaceae  – i: L. Watson og M. J. Dallwitz, 1992-, *The Families of Flowering Plants*.
* Desfontainiaceae  – i: L. Watson og M. J. Dallwitz, 1992-, *The Families of Flowering Plants*.
*  Columelliaceae – hos MOBOT.org.
Eupomatiaceae

Se teksten

**Eupomatiaceae** er en plantefamilie i ordenen Magnoliales. Den omfatter 3 arter i slekten *Eupomatia*. Artene er busker og lave trær som finnes i Ny-Guinea og det nordøstlige Australia.

## Arter
De tre artene i gruppen er:
* Eupomatia barbata
* Eupomatia bennettii
* Eupomatia laurina («Bowarra») – tre 3-5 m, blader bredt lansettformet 8-12 cm – Ny-Guinea, Australia

## Eksterne lenker
* 
* Eupomatiaceae, i: M Watson og L J Dallwitz (1992–), *The Families of Angiosperm Plants*.
Bruniales

Se teksten

**Bruniales** er en sannsynlig planteorden i kurvplante-kladen (Asteridae), som ikke anerkjennes i APG II-systemet, men som siden 2008 antas å utgjøre en egen orden av de to, nærstående familiene *[[Bruniaceae]]* og *[[Columelliaceae]]*. Den omfatter 14 slekter og om lag 85 arter, og vokser kun i hnhv Sør-Afrika og Andesfjellene. 

## Slekter
De 12 slektene i denne familien, omfatter:
* *[[Bruniaceae]]* – 12 slekter, 75 arter
* *[[Columelliaceae]]* – 2 slekter, 9 arter

## Eksterne lenker
*
Lilo og Stitch 2

***Lilo og Stitch 2*** er en amerikansk tegnefilm fra  som ble produsert av Disney. Den er oppfølgeren til *[[Lilo og Stitch (film fra 2002)|Lilo og Stitch]]* fra .

## Handling
Lilo og Stitch har nå blitt enda bedre venner. Men så skjer det noe med Stitch, som plutselig begynner å ødelegge ting, og dette forårsaker problemer i vennskapet deres.

## Engelske stemmer
* Chris Sanders som Stitch
* Dakota Fanning som Lilo Pelekai
* Tia Carrere som Nani Pelekai, Lilos eldre søster
* David Ogden Stiers som Dr. Jumba Jookiba
* Kevin McDonald som Wendy Pleakley
* Jason Scott Lee som David Kawena
* Liliana Mumy som Mertle Edmonds
* Kunewa Mook som Moses Puloki 

## Norske stemmer
* Christoffer Staib som Stitch
* Anniken Marie Nielsen som Lilo
* Johannes Joner som Pleakley
* Sverre Bentzen som Jumba
* Heidi Gjermundsen Broch som Nani
* Nicolai Cleve Broch som David
* Stig Krogstad som Kumu

Ellers medvirket Benedikte Kruse, Erik Skøld, Lena Meieran, Per Frisch, Vilde Moberg og Amalie Krogh Sundbø.

## Referanser


## Eksterne lenker
*
Escalloniaceae

se teksten

**Escalloniaceae** er en plantefamilie med 7 slekter og om lag 130 arter, deriblant *[[Eremosyne]]* med arten *Eremosyne pectinata*. 
Familien tilhører gruppen Euasteridae II, og taksonomisk er den vanskelig å plassere. I APG III-systemet plasseres den alene i ordenen Escalloniales.

I APG II-systemet (2003) inneholdt den bare fire slekter, men nyere genetiske studier tilsier at slektene *Eremosyne* og *[[Tribeles]]* også må regnes til familien. De to tidligere familiene **Eremosynaceae** og **Tribelaceae** er dermed begge inkorporert i familien *Escalloniaceae*. Dessuten er familien Polyosmaceae trolig en søstergruppe med Escalloniaceae, og i APG III-systemet inkludereres derfor slekten *[[Polyosma]]* i sistnevnte familie.

## Slekter
De sju slektene som nå anerkjennes i familien, og de tre inkorporerte tidligere familiene, er:
* *[[Anopterus]]*
* *[[Escallonia]]*
* *[[Forgesia]]*
* *[[Polyosma]]* (tidligere Polyosmaceae)
* *[[Valdivia (planter)|Valdivia]]*
* *[[Eremosyne]]* (tidligere Eremosynaceae)
* *[[Tribeles]]* (tidligere Tribelaceae)

## Kilder
* 

## Eksterne lenker
* 
*  Escalloniaceae – beskrivelse av familien og slekten hos MOBOT.org.
Eremosyne

Se teksten

***Eremosyne*** er en planteslekt med bare én art – ***Eremosyne pectinata***. Den vokser i det sørvestlige Australia.

Denne slekta hører trolig til kurvplante-kladen (Asteridae), men er taksonomisk vanskelig å plassere utover dette, og den er ikke tilordnet noen planteorden. I Cronquist-systemet (1981–1998) APG II-systemet (2003) er den plassert som eneste slekt i familien ***Eremosyneceae***, men nyere genetiske studier tilsier at den må regnes til familien **[[Escalloniaceae]]**, som har i alt 7 slekter og omkring 130 arter.

## Eksterne lenker
* 
*  Escalloniaceae – beskrivelse av familien og slekten hos MOBOT.org.
Bodhrán

**Bodhrán** er det irske navnet på et irsk håndholdt slagverkinstrument eller tromme. Bodhrán er en såkalt rammetromme. Den består av et skinn (i Irland brukes det nesten utelukkende geite- eller fåreskinn) spent over en rund trekonstruksjon. Den mest populære måten å spille instrumentet på er med en såkalt «beater» eller «tipper», som er en slags trommestikke som forekommer i alle slags varianter og former. Det hender også at man spiller på instrumentet med bare hendene.

Bodhrán varierer fra 25 til 65 cm i diameter, med de fleste tromler som måler 35–45 cm. Sidene på trommelen er 9–20 cm dype. Et geiteskinnshode er festet til den ene siden (syntetiske huder eller andre dyreskinn brukes noen ganger). Den andre siden er åpen slik at den ene hånden kan plasseres mot innsiden av trommehodet for å kontrollere tonehøyde og klang.

Den irske komponisten Seán Ó Riada (1931–1971) erklærte bodhránen for å være den stedegne trommen til de gamle kelterne, og spekulerte i at den muligens opprinnelig ble brukt til drøfting av korn eller å tvinne ull, og fikk med en musikalsk historie som gikk forut kristendommen innføring på 400-tallet. Det var antagelig hjemmehørende i sørvestlige Irland.

Opprinnelig brukte man instrumentet hovedsakelig i seremonielle sammenhenger, men fra midten av 1900-tallet har det fått en mer akkompagnerende rolle i irsk folkemusikk, først og fremst i dansemelodier.

Instrumentet finnes over hele nordkalotten. I Norge er tilsvarende instrumentet kjent som runebomme.

## Fotnoter


## Referanser


## Eksterne lenker
* 
* Bodhran, *Curlie*
Per Sverre Opedal

**Per Sverre Opedal** (født 1956) er tidligere avdelingsdirektør for nasjonal beredskap og hjelpekorps i Norges Røde Kors. Han er generalmajor og var tidligere generalinspektør for Hæren, en stilling han hadde fra 27. mars 2009 til han 24. april 2013 ble erstattet av generalmajor Rune Jakobsen.

## Yrkeskarriere
Opedal begynte sin militære løpebane i 1976 i Hans Majestet Kongens Garde. Han gikk ut av Krigsskolen i 1980. Opedal har også Hærens stabsskole og har gått ved Forsvarets høgskole. I tillegg har han utenlandsk utdanning fra Army Command and Staff College i Storbritannia og NATO Defence College i Roma.

Etter Krigsskolen tjenestegjorde Opedal ved Hærens jegerskole, Befalsskolen for infanteriet i Nord-Norge og som lærer ved Krigsskolen. Fra 1986 til 1989 var han adjutant for kronprins Harald.

Fra 1991 til 1993 var han stabsoffiser i rustningskontrollkontoret i Forsvarets Overkommando. Etter en tid som instruktør ved Hærens stabsskole i 1995, ble han samme år stabsoffiser i Forsvarsdepartementet. Opedal var garnisonssjef  ved Garnisonen i Sør-Varanger fra 1998 til 2000. Deretter tjenestegjorde han fra 2000 til 2003 som utvekslingsoffiser ved United States Marine Corps i Camp Lejeune i Nord-Carolina i USA.

Tilbake i Norge ble han i 2003 avdelingssjef i avdeling for rådgivning og strukturplanlegging i Heimevernsstaben i Forsvarsstaben. Høsten 2004 tjenestegjorde han i Afghanistan, som nestkommanderende i Kabul Multinational Brigade i ISAF. Fra 2007 var han tilbake i Forsvarsstaben, denne gang som nestkommanderende i personellavdelingen.

I mars 2009 ble han utnevnt til generalinspektør for Hæren. Han tjenestegjorde som generalinspektør til 2013, da han ble sjef for organisasjonsavdelingen i Forsvarsstaben.

I 2014 begynte han som avdelingsdirektør for nasjonal beredskap og hjelpekorps i Norges Røde Kors.

## Utmerkelser
Opedal ble ved avgangen som generalinspektør for Hæren tildelt Forsvarets hederskors.

Opedal har også mottatt blant annet Forsvarsmedaljen med laurbærgren, Kong Olav Vs minnemedalje, Forsvarsmedaljen med stjerne, Hærens fortjenstmedalje, Forsvarets medalje for internasjonale operasjoner, Forsvarets operasjonsmedalje – Afghanistan, Hærens vernedyktighetsmedalje med tre stjerner, ridder av Den islandske falkeorden, fortjenstkors av 1. klasse av Forbundsrepublikken Tysklands fortjenstorden, Legion of Merit, kommandør med krone av Adolf av Nassaus sivile og militære fortjenstorden, Meritorious Service Medal (USA) og NATO-medaljen for ISAF. Han har også Forsvarets medalje for skyting, Forsvarets medalje for feltsport og Nijmegenmedaljen med 4-tall.

## Referanser
Polyosmaceae

Se teksten

**Polyosmaceae** er en plantefamilie med om lag 60 arter i bare én slekt – ***Polyosma***. Den vokser i Kina, Sørøst-Asia, Australia og Ny-Caledonia. Slektsmessig er familien trolig en søstergruppe til familien Escalloniaceae, og enkelte forskere inkluderer slekten *Polyosma* i sistnevnte familie. Slekta tilhører Asteridae, men er taksonomisk vanskelig å plassere, og den er ikke tilordnet noen planteorden. I Cronquist-systemet (1981–1998) lå den plassert i familien Grossulariaceae, men med APG II-systemet (2003) ble den plassert som eneste slekt i familien Polyosmaceae. 

## Arter
Artene i den ene slekten omfatter blant annet:
* *[[Polyosma comptonii ]]*  Baker f.
* *[[Polyosma cunninghamii]]* Benn.
* *[[Polyosma discolor]]* Baill.
* *[[Polyosma hirsuta]]* C.T.White 
* *[[Polyosma integrifolia]]* Blume
* *[[Polyosma leratii]]* Guillaumin
* *[[Polyosma pancheri]]* Baill.
* *[[Polyosma podophylla]]* Schltr.
* *[[Polyosma reducta]]* F.Muell.
* *[[Polyosma rhytophloia]]* C.T.White & W.D.Francis 
* *[[Polyosma rigidiuscula]]* F.Muell. & F.M.Bailey
* *[[Polyosma spicata]]* Baill.

## Eksterne lenker
* 
*  Polyosmaceae – beskrivelse av familien og slekten hos MOBOT.org.
Pterostemonaceae

**Pterostemonaceae** er en plantefamilie. Den omfatter tre arter av busker i det sentrale Mexico, innen bare én  planteslekt, *Pterostemon*. I Cronquist-systemet var de plassert i Grossulariaceae. Fra og med APG III-systemet i 2009 anerkjennes ikke familien lenger, og *Pterostemon* er flyttet til Iteaceae.

## Slekt og arter
Familien omfatter én slekt med tre kjente arter:
* *[[Pterostemon]]* 
** *[[Pterostemon bravoanus ]]*
** *[[Pterostemon mexicanus]]* 
** *[[Pterostemon rotundifolius]]*

## Litteratur
* 
* 

## Eksterne lenker
*
Paracryphiaceae

Se teksten

**Paracryphiaceae** er en plantefamilie med tre slekter og 33 arter, i Australia, Ny-Guinea og Sørøst-Asia. Familien er en gruppe i kurvplante-kladen Asteridae, og taksonomisk er den vanskelig å plassere. Den er ikke tilordnet noen planteorden. 

I APG II-systemet (2003) inneholdt den bare to slekter, men nyere genetiske studier tilsier at slekten *Sphenostemon* også må regnes til familien. De to tidligere familiene **Sphenostemonaceae** og **Quintiniaceae** er dermed begge inkorporert i familien Paracryphiaceae.

## Slekter
De tre slektene som nå anerkjennes i familien, og de to inkorporerte tidligere familiene, er:
* *[[Paracryphia]]* – 1 art – Ny-Caledonia
(Sphenostemonaceae) 
* *[[Sphenostemon]]*- 25 arter – Ny-Guinea, Queensland, Ny-Caledonia
(Quintiniaceae)
* *[[Quintinia]]* – 7 arter – Filippinene, Ny-Guinea, østre Australia, New Zealand, Ny-Caledonia

## Eksterne lenker
* 
* Paracryphiaceae – beskrivelse av familien hos MOBOT.org.
* Sphenostenaceae  – i: L. Watson og M. J. Dallwitz (1992–), *The Families of Flowering Plants *.
Vader (band)

**Vader** er et death/thrash metal-band fra Olsztyn i Polen, etablert i 1983. 

Ifølge Piotr Wiwczarek, bandets vokalist og gitarist, er bandets navn tatt fra Darth Vader fra Star Wars-filmene.

## Nåværende medlemmer
* Piotr «Peter» Wiwczarek – gitar, vokal (1983 – )
* Marek "Spider" Pająk – gitar (2010 – )
* James Stewart – slagverk (2011 – )
* Tomasz "Hal" Halicki – bassgitar (2011 – )

## Diskografi
* *The Ultimate Incantation* (1993)
* *De Profundis* (1995)
* *Black to the Blind* (1997)
* *Litany* (2000)
* *Revelations* (2002)
* *The Beast* (2004)
* *Impressions in Blood* (2006)
* *Necropolis* (2009)
* *Welcome to the Morbid Reich* (2011)
* *Tibi Et Igni* (2014)
* *The Empire* (2016)
* *Solitude in Madness* (2020)

## Referanser

## Eksterne lenker
* 
* 
*
Alseuosmiaceae

Se teksten

**Alseuosmiaceae** er en plantefamilie i kurvplanteordenen (Asterales). Den tilhører underkladen Euasterides II innenfor den meget store kurvplante-kladen (Asteridae). 

## Eksterne lenker
* 
* Alseuosmiaceae, i: L. Watson og M. J. Dallwitz (1992–), *The Families of Flowering Plants*.
Torricelliaceae

Se teksten

**Torricelliaceae** eller **Toricelliaceae** er en plantefamilie i ordenen Apiales, som siden 2004 også omfatter underfamilien Melanophyllaceae – som tidligere ble ansett som selvstendig familie. Torricelliaceae tilhører underkladen Euasteridae II innenfor den meget store kurvplante-gruppen (Asteridae). 

## Eksterne lenker
* 
* Torricelliaceae  – beskrivelse av familien i: L. Watson og M. J. Dallwitz (1992–), *The Families of Flowering Plants*.
* MOBOT – beskrivelse av familien.
Diervilloideae

* *[[Diervilla (slekt)|Diervilla]]*
* klokkebusk (*Weigela*)

**Diervilloideae** er en underfamilie i kaprifolfamilien. Gruppen har av og til blitt regnet som en egen familie, Diervillaceae.

Alle artene er busker. *[[Diervilla (slekt)|Diervilla]]* har tre arter i østre Nord-Amerika, blant annet *[[Diervilla|Diervilla lonicera]]*, og klokkebusk (*Weigela*) har ti arter i Kina, Korea, Japan og Russlands fjerne østen. Mange kultivarer av klokkebusk dyrkes i hager.

## Kilder
* 

## Eksterne lenker
*
Morinoideae

* *[[Acanthocalyx]]*
* *[[Cryptothladia chinensis]]*
* *[[Morina]]*

**Morinoideae** er en underfamilie i kaprifolfamilien. Gruppen har av og til blitt regnet som en egen familie, Morinaceae. Artene er flerårige urter og er utbredt fra Balkan til Kina.

## Kilder
* 

## Eksterne lenker
*
Atherospermataceae

* *[[Atherosperma]]*
* *[[Daphnandra]]*
* *[[Doryphora]]*
* *[[Laurelia]]*
* *[[Laureliopsis]]*
* *[[Nemuaron]]*

**Atherospermataceae** er en plantefamilie i ordenen Laurales. Den har 12 arter fordelt på 6 slekter.

## Eksterne lenker
* 
* Atherospermataceae – beskrivelse av arten i: L. Watson og M. J. Dallwitz (1992–), *The Families of Flowering Plants *.
Calycanthaceae

Se teksten

**Calycanthaceae** er en plantefamilie i ordenen Laurales. Den har 6 arter fordelt på 3 slekter.

## Slekter
De 6 slektene i familien omfatter:
* *[[Calycanthus]]'
* *Chimonanthus*
* *Sinocalycanthus*

== Eksterne lenker ==
* 
* [http://delta-intkey.com/angio/www/Calycant.htm Calycanthaceae]  – beskrivelse av arten i: L. Watson og M. J. Dallwitz (1992–), *The Families of Flowering Plants ''.
Gomortega keule

***Gomortega keule*** er en den eneste arten i familien **Gomortegaceae**. 
Dette er et tre som vokser i Chile. Frukten er gul, søt og spiselig, og brukes lokalt i en slags marmelade.

## Eksterne lenker
* 
* Gomortegaceae – beskrivelse av arten i: L. Watson og M. J. Dallwitz (1992–), *The Families of Flowering Plants *.
Siparunaceae

Se teksten

**Siparunaceae** er en plantefamilie i ordenen Laurales. Den har minst 160 arter gruppert i 3 slekter som vokser i Latin-Amerika, Afrika, og Asia.

## Slekter
* *[[Siparuna]]*
* *[[Bracteanthus]]* 
* *[[Glossocalyx]]* 

## Eksterne lenker
* 
* Siparunaceae – beskrivelse av arten i: L. Watson og M. J. Dallwitz (1992–), *The Families of Flowering Plants *.
Francoaceae

Se teksten

**Francoaceae** er en plantefamilie i ordenen Geraniales. Den tilhører den store kladen Rosidae. Den omfatter 2 arter fordelt på 2 planteslekter.

## Slekter
De to slekten er:
* *[[Francoa]]*
* *[[Tetilla]]*

## Eksterne lenker
* 
* Francoaceae – beskrivelse i: L. Watson og M. J. Dallwitz (1992–), *The Families of Flowering Plants *.
Lars Kristian Flemmen

**Lars Kristian Flemmen** (født 1987) er en norsk regissør og serieskaper. Han debuterte med humorprogrammet ''Kollektivet'', og er blant annet kjent for TV-seriene ''Jul i Blodfjell''  og *[[Parterapi (NRK-program)|Parterapi]]*. Han var en av serieskaperne bak serien *Hva skjedde med Solveig?* på NRK.  

Da Flemmen var ung var han programleder for barneprogrammet *Puggandplay* (NRK, 2004) og ungdomsprogrammet *[[Waschera]]* (TV 2, 2007).

## Filmografi

### TV
* *Asbjørn Brekkes Julekalender* (TV2 2023)
* *Hva skjedde med Solveig?* (NRK 2023)
* *Coda KORK* (NRK 2021)
* *[[Jul i Blodfjell]]* (TVNorge 2017-2019)
* *[[Parterapi (NRK-program)|Parterapi]]*  (NRK 2017-2020)
* *Asbjørns Karantenenøtter*  (TVNorge 2020)
* *Mellom Bakkar og Berg*  (TVNorge 2015)
* *[[Costa del Kongsvik|Costa Del Kongsvik]] - sesong 1 og 2* (TVNorge 2014-2016)
* *[[Asbjørn Brekke-show|Asbjørn Brekke show]] - sesong 1 og 2* (TVNorge 2012-2013)
* *[[Kollektivet (TV-serie)|Kollektivet]] - sesong 1 og 2*  (TV2 2011-2012)

## Referanser


## Eksterne lenker
*
Kolbjørnviksjøen

**Kolbjørnviksjøen** (også skrevet **Kolbjørnsviksjøen**) er en innsjø i Østfold. Den ligger der grensene mellom Rakkestad, Marker og Aremark kommuner møtes.

Den populære badeplassen ved Kolbjørnviksjøen ligger i Marker kommune. Badeplassen er tilpasset handikappede. Rakkestad kommune leier badeplassen for 10kr for 10 år. Leieavtalen går ut i 2011, så da skal Rakkestad finne ut om de skal inngå en ny leieavtale, eller kjøpe badeplassen av Marker.

## Historie
I gamledager ble det funnet skjellsand i sjøen, og skjellsanden ble brukt på jorder og til høns. De vurderte å sprenge en tunnel fra Kolbjørnsviksjøen til Aremarkssjøen for å tømme den for vann. Da kunne de grave frem all skjellsanden, men det ble det aldri noe av.

Det er lagt ut en flytebrygge, stupebrett, brygge med nedgang for handikappede, bord og benker.

## Fakta
Avkjøringen til Kolbjørnsviksjøen er merket fra vei 124 mellom Degernes og Aremark.  De siste kilometerne frem til badeplassen er på grusvei.

Stranden er stor og langgrunn, og har en stor gressplen med enkeltstående trær. Plassen har to store parkeringsplasser og handicap-toaletter og renovasjon. Vannet består av ferskvann og tjern.

## Referanser




## Eksterne lenker
*
Bjørn Rogstad

**Bjørn Rogstad** er navnet til flere personer:

*Bjørn Rogstad (politiker) (f. 1946), norsk politiker (H)
*Bjørn Rogstad (f. 1968), norsk platedirektør
Bjørn Rogstad (1968)

**Bjørn Einar Rogstad** (født 24. mai 1968) er en norsk platedirektør. Han har vært direktør i EMI Music Norway siden 2006.

Rogstad er utdannet fra NMH, før han begynte i en salgsjobb i EMI. Han var deretter markedssjef for Virgin og EMI, før han overtok sjefsjobben i den norske EMI-avdelingen etter Per Eirik Johansen i 2006.

Rogstad var talsmann for kampanjen «Piracy Kills Music» i 2007. Denne kampanjen var tidenes største kampanje mot ulovlig musikkopiering i Norge, og var satt i gang av GramArt, MFO, Norsk Artistforbund, TONO, FONO og IFPI.

## Referanser


## Eksterne lenker
*
Isabella Leonarda

**Isabella Leonarda** (1620–1704) var en italiensk nonne og komponist av adelig avstamming.

## Biografi
Man vet ikke sikkert hvem som ga henne musikalsk undervisning, men *Gasparo Casati*  som var *[[Kapellmester|maestro di cappella]]* i Novaras katedral utga i 1640  en samling av sine egne verk som også inneholdt Leonardas første komposisjoner, og det er en indikasjon på at han kan ha vært hennes lærer.

Hun trådte inn i ursulinerklosteret *Collegio di Sant'Orsola* som 16-åring i 1636, og tilbrakte størstedelen av sitt liv som nonne. I 1686 ble hun abbedisse og i 1696 *madre vicaria*.

## Musikk
Leonarda publiserte over 200 enkeltstykker i 20 egne samlinger, først og fremst kirkemusikk som motetter for soli og continuo og en messe for soli, kor, strykere og continuo. Hennes eneste instrumentalverk (op. 16, Bologna 1693) inneholder elleve triosonater og en solosonate, og er de første instrumentalverkene publisert av en kvinnelig komponist.

Sammenlignet med andre samtidige komponister, som for eksempel Arcangelo Corelli skapte hun lengre sonater, ofte med seks satser mot de vanlige fire. Hun modulerte også mer, og med en større bredde av relaterte tonearter innen sonatene.

## Publiserte verk

*Opus 1: tapt
*Opus 2: *Motetti a tre voci*, (Milano 1665, tapt)
*Opus 3: *18 Sacri concenti*, (Milano 1670)
*Opus 4: *11 Messa*, (Novara 1674)
*Opus 5: tapt
*Opus 6: *12 Motetti*, (Venezia 1676)
*Opus 7: *13 Motetti*, (Bologna 1677)
*Opus 8: *11 Vespro a capella*, (Bologna 1678)
*Opus 9: tapt
*Opus 10: *12 Motetti a quattro voci*, (Milano 1684)
*Opus 11: *12 Motetti*, (Bologna 1684)
*Opus 12: *14 Motetti a voce sola*, (Novara 1686)
*Opus 13: *12 Motetti*, (Bologna 1687)
*Opus 14: *10 Motetti*, (Bologna 1687)
*Opus 15: *11 Motetti à voce sola*, (Bologna 1690)
*Opus 16: *12 Sonate à 1. 2. 3. e 4. istromenti*, (Bologna 1693)
*Opus 17: *12 Motetti*, (Bologna 1695)
*Opus 18: *6 Messe*, (Bologna 1696)
*Opus 19: *11 Salmi concertati*, (Bologna 1697)
*Opus 20: *14 Motetti*, (Bologna 1700)


## Kilder
*  
* Isabella Leonarda, klassica.info (tysk)

## Referanser


## Eksterne lenker
*
Estlands kulturfonds litteraturpris

**Estlands kulturfonds litteraturpris** (estisk: *Kultuurkapitali kirjanduspreemia*) er en årlig estisk litteraturpris som deles ut av Estlands kulturfond (Eesti Kultuurkapital). 

Prisen tildeles for en betydelig litterær innsats i prisåret. Prisvinneren kåres av fondets styre etter forslag fra litteraturutvalget i kulturfondet. I tillegg til denne hovedprisen for årets mest betydelige litterære verk, deles fondet også ut priser for beste verk innen de enkelte litterære sjangre. 

## Prisvinnere
*1995: Karl Muru og Endel Priidel; for å ha redigert den årlige diktantologien *Sõnarine* (*Sonár*)
*1996: Aarne Vinkel, 
*1997: Jaan Kaplinski
*1998: Jaan Kross, for romanen *Paigallend* (svensk tittel *På stället flyg*, engelsk tittel *Treading air*)
*1999: Ilmar Talve, for selvbiografien i tre bind: *Kevad Eestis, Kutsumatu külaline* og *Kolmas kodumaa* (*Vår i Estland, Ubuden gjest* og *Tredje hjemland*)
*2000: Jaan Kaplinski, for romanen *Silm. Hektor* (*Øye. Hektor*), essaysamlingen *Kevad kahel rannikul ehk tundeline teekond Ameerikasse* (*Vår ved to kyster, en sentimental reise til USA*) og samlede dikt med tittelen *Kirjutatud* (*Skrevet*)  
*2001: Ene Mihkelson, for romanen *Ahasveeruse uni* (*Ahasverus' søvn*)
*2002: Aleksander Suuman, for dikt i utvalg *Tondihobu tõugud vetikatega* (*Ormer og tang fra spøkelseshesten*)
*2003: Toomas Liiv, for dikt i samling 1968-2002 
*2004: *Krista Aru*, for hennes virke ved *Eesti Kirjandusmuuseum* (Estlands litteraturmuseum)
*2005: Paul-Eerik Rummo, for dikt i samling
*2006: Mati Sirkel, for oversettelser fra tysk, særlig Robert Musils *[[Mannen uten egenskaper]]*
*2007: Kristi Viiding, Jana Orion og Janika Päll; for å ha redigert antologien *O Dorpat, urbs addictissima musis...Valik 17. sajandi Tartu humanistlikku juhuluulet*, en samling tidlig lyrikk fra Tartu
*2008: Mari Tarand, for *Ajapildi sees*
*2009: Hendrik Lindepuu
*2010: Mats Traat
*2011: Indrek Hargla
*2012: Aino Pervik
*2013: Andrus Kivirähk
* 2014 : Hasso Krull
* 2015 : Ilmar Trull
Oslo Camerata

**Oslo Camerata** (etablert 1998)  er et kammerensemble med tidligere og nåværende studenter og lærere fra Barratt Due musikkinstitutt i Oslo, under ledelse av Stephan Barratt-Due, assistert av Truls Mørk. De har turnert Kanariøyene (1999), Spania med Soon-Mi Chung (2001, 2006), India med Arve Tellefsen (2005) og Brasil med Catharina Chen (2005).

Tidligere var navnet brukt på et mindre barokkensemble (1990).

## Utgivelser
**De fire årstider* (2001).
**Klavermusikk av Mozart* (2006). Med Arvid Engegård på taktstokk og Christian Ihle Hadland solo.
**Musikk av Grieg* (Naxos, 2006). Nominert til Spellemannprisen 2006.

## Referanser
Erich Haenisch

**Erich Haenisch** (født 27. august 1880 i Berlin i Tyskland, død 21. desember 1966 i Stuttgart) var en tysk sinolog, mongolist og mandsjurist. Han var en av Wilhelm Grubes elever.

Fra 1913 underviste han ved Humboldt-Universität zu Berlin; i 1925 underviste hun ved Universität Göttingen, men skiftet samme år til Universität Leipzig. Fra 1932 vendte han tilbake som professor for sinologi til Berlin. Parallelt var han årene 1927-1951 professor for østasiatisk kultur og språkvitenskap i München.

Hans «*Lehrgang der* [sogenannten] *klassischen chinesischen Schriftsprache*»  var lenge det retningsgivende læreverk innen det tyske språkområde. Et pionerarbeid er en oversettelse og utlegning av *[[Mongolenes hemmelige historie|Geheimen Geschichte der Mongolen]]: aus einer mongolischen Niederschrift des Jahres 1240 von der Insel Kode'e im Keluren-Fluss* (2., verb. Aufl. Leipzig 1948). I 1937 hadde Haenisch redigert originalteksten, *Manghol un niuca tobca'an*, og i 1939 fulgte han opp med en ordbok for verket.

Haenisch ble i 1952 utnevnt til den tyske ordenen Pour le Mérite für Wissenschaften und Künste.

## Referanser


## Litteratur
* Herbert Franke (utg.): *Studia sino-altaica. Festschrift für Erich Haenisch zum 80. Geburtstag.* Gabler, Wiesbaden 1961 
* Wolfgang Bauer: «Erich Haenisch (1880–1966)», i *Zeitschrift der Deutschen Morgenländischen Gesellschaft*, bind 117, 1967, s. 205-210
* Oscar Benl: «Erich Haenisch in memoriam (1880–1966)», i *Oriens Extremus*, bind 15, 1968, d. 121-122
* Deutsche Biographische Enzyklopädie, 1. utg., bind 4

## Eksterne lenker
* Biografi
* Literatur von und über Erich Haenisch im Katalog der SUB Göttingen
Brynseng skole

**Brynseng skole** er en grunnskole på Brynseng i Oslo som åpnet i 2017. Skolen har 840 elever og flerbrukshall. Skolen ligger like ved Brynseng stasjon, i overgangen mellom Brynseng og Alnadalen. Skolen åpnet august 2017 med elever som ble flyttet fra Teglverket skole og Vålerenga skole. Inntaksområdet til den nye skolen består i all hovedsak av området Etterstad.

Vibeke Saltnes Olsen er tilsatt som rektor ved Brynseng skole. Hun kom fra rektorstillingen ved Vestli skole.

## Besøk av Hasle skole
Hasle skole benyttet ledige arealer på Brynseng skole mens Vollebekk skole ble bygget til i skoleårene 2017/2018 og 2018/2019.

## Pilot på nesten nullenergibygg

Brynseng skole planlegges som en pilot på nesten nullenergibygg (nNEB). Skolen bygges etter passivhus-standarden, og opp mot 90 prosent av oppvarming- og varmtvannsbehovet dekkes av varmepumpe med brønnpark. Et fasadeintegrert solcelleanlegg på 1046 m² skal produsere 105 000 kWh per år. Dette blir Oslos første nær nullenergiskole, i tillegg til å ha et av Norges største fasadeintegrerte solcelleanlegg. Skolen ligger sentralt på Bryn med kort vei til T-banestasjonen på Brynseng og til togstasjonen på Bryn. Med unntak av to HC-plasser og to elbil-plasser med ladestasjon vil skolen bygges uten parkeringsplasser for biler. Skolen får rundt 400 sykkelparkeringsplasser, og spyle- og mekkefasiliteter, samt garderober med dusj. Prosjektet har også fått Enova-støtte på 4,5 millioner kroner.

## Referanser




## Eksterne lenker
* 
* Oslo kommunes nettside om Brynseng skole
Antispila

* *[[Antispila metallella]]*
* *[[Antispila treitschkiella]]*

***Antispila*** spp. er en slekt av  sommerfugler som hører til familien bladhullmøll (Heliozelidae). Én art, *[[Antispila metallella]]*, er funnet i Norge, men er trolig utdødd i dag.

## Utseende
Små (vingespenn 5 – 9&nbsp;mm for de artene som forekommer i Norden), slanke møll. Antennene er trådformede, rundt halvparten så lange som forvingen. De artene som finnes i Norden er bronseglinsende brunlige med metalliske flekker og tverrbånd på forvingen.

## Levevis
Hunnene legger egg på ulike busker og løvtrær. Begge artene som forekommer i Norden, har larver som lever på bladene av kornell (*Cornus* spp.). Larven lager en flekkmine i bladet, når den er utvokst, skjærer den ut et ovalt bladstykke som den bruker til å lage seg et hylster, og firer seg ned på bakken. Larven etterlater dermed et karakteristisk, ovalt hull i bladet ved siden av den tomme minen. De voksne sommerfuglene flyr om dagen.

## Utbredelse
Slekten er utbredt i Nord-Amerika, Europa og det nordlige Asia, dessuten forekommer den i det sørlige Afrika og på Madagaskar.

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Incurvarioidea
********* Familien bladhullmøll, Heliozelidae
********** Slekten *Antispila* Hübner, 1825
*********** *[[Antispila metallella]]* (Denis & Schiffermüller, 1775)  – på kornell
*********** *[[Antispila treitschkiella]]* (Fischer von Röslerstamm, 1843) – bare kjent fra Öland i Norden

## Kilder
* Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 287 – 289. ISBN 978-91-88506-60-3
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/antispila_metallella.html
* Fauna Europaea, utbredelsesdatabase for europeiske dyr. http://www.faunaeur.org/ 

## Eksterne lenker
*
George Kennedy

**George Kennedy** er navnet til flere personer:

* George Kennedy (skuespiller)
* George Kennedy (sinolog)
Fredrik Fällman

**Fredrik Fällman** (kinesisk navn 杨富雷 pinyin: *Yáng Fùléi*; født 1970) er en svensk fil.dr. i sinologi og forsker ved Kungliga Vitterhetsakademien, med virke ved Stockholms universitet. Fällman arbeider primært med kristendommen og dens rolle i dagens Kina men også kristendommens historie i Kina. Han har særlig interessert seg for kinesiske intellektuelle og deres trosoppfatninger, og har skrevet en bok om fenomenet «kulturkristne». Han har også interessert seg for islam i Kina, den såkalte navneskolen og filosofen Gongsun Longzi men også bildet av Kina i Vest og vice versa.

I årene 2005-2006 var Fällman koordinator for Nordiska Konfuciusinstitutet i Stockholm. Årene 2004-2006 arbeidet han også som Asiasekretær i Svenska Missionskyrkan. Fällman har også vært sjefredaktør for tidsskriftet Orientaliska Studier 2001-2008 og samtidig ordførrt for Föreningen för orientaliska studier. Fredrik Fällman er siden 2008 Research Fellow ved Renmin University of China i Beijing.

## Bibliografi (utvalg)
* Chinese Christianity is more than Calvin (The Guardian den 6. juni 2009)
* Charta 08 – upprop för frihet (Svenska Dagbladet den 22. desember 2008, sammen med Torbjörn Lodén)
* *Salvation and Modernity: Intellectuals and Faith in Contemporary China*, Lanham: University Press of America, 2008, ISBN 0761840907
* «Hermeneutical Conflict? Reading the Bible in Contemporary China», i Chloë Starr (red.), ''Reading Christian Scriptures in China'', London: T&T Clark 2008, ISBN 0567032922
* *China’s Development and Global Role*, Stockholm: Nordic Confucius Institute/Utrikespolitiska institutet 2006, ISBN 9197628905 (sammen med Torbjörn Lodén).
* *60 år för Gud i Kina: Svenska Missionsförbundet i Hubei 1890-1951*, Stockholm: Centrum för Stillahavsasienstudier, 1997, ISBN 916306202X
* «En vit häst är inte en häst», i *[[Orientaliska Studier]]* nr 85, 1995. (artikkel med oversettelse og kommentar til Gongsun Longs skrifter)

## Referanser


## Kilder
* Fredrik Fällmans side ved Stockholms universitet
* Forskningspresentasjon, Stockholms universitet 
* Presentasjon, Renmin University of China, Beijing
Navneskolen

**Navneskolen** eller **sofistene**, **dialektikerne**, **logikerne** (kinesisk: 名家 , pinyin: *mingjia*), er navnet på en av de såkalte hundre skoler som i den senere del av Zhou-dynastiet / De stridende staters tid kappedes om de kinesiske fyrsters gunst. Skolen fokuserte på den logiske delen av moismen, en skole grunnlagt av Mozi. Den mest kjente eksponenten for navneskolen er verket *[[Gongsun Longzi]]*.
Gongfu-te

**Gongfu-cha**, (kinesisk: 功夫茶, pinyin: *gōngfū chá*), også kalt *kinesisk teseremoni*, er en forfinet og mildt ritualisert måte å drikke te på som i Kina har historisk utgangspunkt i Chaozhou- og minnankultur, og fremst praktiseres i provinsene Fujian og Guangdong, men også er kjent i Hongkong, Taiwan og Singapore. Den inngår i kinesisk tekultur som Lu Yu (728-804) beskrev i *[[Teklassikeren]]*.

Et kjennetegn er at man benytter større mengde te, men i stedet lar teen trekke i kortere tid enn ved vanlig brygging. Dette kan synes uøkonomisk, men benyttes te av høy kvalitet kan tebladene brukes flere ganger. Karakteren på teen endres for hver gang den brygges.

Det kinesiske navnets «kung fu» (gongfu) har ingen ting annet med kampsporten kung fu å gjøre enn at begge deler fordrer dyktighet («gongfu»).

Til forskjell fra den betydelig mer ritualiserte japanske teseremonien, *chanoyu*, er den kinesiske vanligvis en uformell tilstelning som i sine minst utstuderte stunder helt enkelt er et spesielt vis å tilberede te på.

Den vanligst benyttede teen er den lett oksiderte mørkegrønne til brunlige oolong fra Fujian, og de fleste foretrekker enkle små yixingkanner i leire fra byfylket Yixing sør i provinsen Jiangsu.

## Referanser
Forskerspiren

**Forskerspiren** er ett av hovedområdene i skolefaget Naturfag. Det er det eneste hovedområdet som er med i alle årstrinn på grunnskolen, samt i Vg1 på videregående skole.

Hovedhensikten med Forskerspiren er å lære elevene naturvitenskapelige arbeidsmetoder for å bygge kunnskap. Læreplanen fastsetter at Forskerspiren skal ivareta disse dimensjonene i opplæringen: 
* hypotesedanning
* eksperimentering
* systematiske observasjoner
* åpenhet og diskusjoner
* kritisk vurdering
* argumentasjon
* begrunnelser for konklusjoner
* formidling

## Referanser


## Eksterne lenker
* ''Forskerspiren'' fra Nasjonal digital læringsarena (NDLA)
Varme dager

***Varme dager*** er rockebandet Raga Rockers' tredje studioalbum og ble utgitt i 1986.

## Sporliste
Alle sanger er skrevet av Michael Krohn.

# «Morgenraga» - 2:46
# «Sangen om meg» - 1:57
# «Stig» - 2:24
# «Litt av en gjeng» - 3:09
# «Stian med døden» - 1:18
# «Radiator» - 2:58
# «Varme dager» - 1:52
# «Skyggen av tvil» - 4:16
# «Løp» - 3:25
# «Schwong» - 1:35
# «Sannsynligvis ingenting» - 1:32
# «Lang vei hjem» - 2:12

## Medvirkende
### Raga Rockers
* Michael Krohn - sang
* Tore Berg - gitar, synthesizer
* Livio Aiello - bass
* Jan Arne Kristiansen - trommer 
### Øvrige medvirkende
* Svend Undseth - saksofon, synthesizer 
* Stein Randgaard - gitar 
* Svein Solberg - tekniker 
* Peter Dahl - mastering
* David O'Mohammed - fotograf 
* Øivind Westbye - artwork
 
## Eksterne lenker
* Varme dager
FLK «Svend Foyn» (1931)

**FLK «Svend Foyn»** var et flytende hvalkokeri, bygget i 1931 for Hvalfangerselskapet Sydhavet A/S (Johan Rasmussen & Co, Sandefjord) til erstatning for FLK «Svend Foyn I». Den første sesongen, 1931/32, lå «Svend Foyn» og resten av den norske hvalfangstflåten i opplag på grunn av lave priser på hvalolje. I 1932 ble kokeriet solgt til *Star Whaling Co Ltd* (*St Helier Shipowners Ltd*) i London, der Tønsbergs Hvalfangeri var hovedaksjonær. «Svend Foyn» hadde åtte fangstsesonger i Sørishavet før andre verdenskrig.

Sverre Schjeldsøe var kaptein og bestyrer sesongene 37/38 og 38/39. Resultatet for disse sesongene ble hhv. 127 000 og 104 000 fat. Ekspedisjonen talte 346 mann, hvorav 220 jobbet på kokeriet og 126 mann på de ni hvalbåtene.

I august 1940 overtok Chr. Salvesen som driftselskap, men «Svend Foyn» ble aldri satt inn i fangst igjen. I mai 1941 ble skipet tilbakelevert eierne og satt i tankfart.

Under seiling fra New York til Liverpool ble hun 7. oktober 1941 angrepet av en tysk ubåt sør for Island. Hun var imidlertid i stand til å søke havn i Reykjavik, og gikk senere til Liverpool og Birkenhead for reparasjon. 30 personer omkom i angrepet.

Under en konvoi fra New York til Liverpool kolliderte hun 19. mars 1943 med isfjell sør for Grønland og sank to dager senere. 152 personer ble berget, mens 195 omkom.

Hun er oppkalt etter Svend Foyn, grunnleggeren av den moderne hvalfangst.

## Se også
*Liste over flytende hvalkokerier

## Eksterne lenker
* SVEND FOYN Lardex.net
* Svend Foyn Uboat.net
Maskiner i Nirvana

***Maskiner i Nirvana*** er rockebandet Raga Rockers' andre studioalbum og ble utgitt i 1985.

I 2007 ble albumet ble kåret til «Nummer 9 i Nye Takters kåring av tidenes beste norske plater».

I 2014 ble tittelsangen kåret til nummer 19 i kåringen av «Nye Takters nasjonalsanger».

## Sporliste
Alle sanger er skrevet av Michael Krohn, unntatt hvor annet står.

# «Maskiner i Nirvana» - 1:43
# «Sannhet på boks» - 1:39
# «Dårlig karma» - 4:15
# «Blakk» - 1:26
# «Aiellos riff» (Livio Aiello) 0:55
# «Ekspander eller dø» - 1:57
# «Skjønnhet» - 2:13
# «Lørdag» - 2:34
# «Alle pikers drøm» (Bruno Hovden/Krohn) 3:32
# «Ting» - 1:58
# «Søvnløse netter» - 1:44

## Medvirkende
### Raga Rockers
* Michael Krohn - sang
* Bruno Hovden - gitarer
* Tore Berg - gitarer, keyboard
* Livio Aiello - bass
* Jan Arne Kristiansen - trommer 
### Øvrige medvirkende
* Ståle Hoff - gitar 
* Svein Solberg - miksing
* Jon Rognlien - artwork 
* Rune Moen - artwork

## Referanser
Mario Roberto Martínez

**Mario Roberto Martínez Hernández** (født 30. juli 1989) er en honduransk‌ fotballspiller. Han er midtbanespiller, og har tidligere spilt for Vålerenga.

Martínez kom til VIF i mars 2009, på en låneavtale som løp ut i utgangen av november samme år. Vålerenga hadde opsjon på kjøp. Han forlot imidlertid klubben til fordel for Anderlecht.

Martínez har representert Honduras på flere aldersbestemte nivåer, og er blant annet visekaptein for Honduras sitt U20-landslag som har kvalifisert seg for U20-VM i Egypt i 2009.

## Referanser


## Eksterne lenker
* 
* Omtale på vif-fotball.no
Trine Lie Larsen

**Trine Synøve Lie Larsen** (født 23. november 1976) er kommunikasjonsdirektør i Bufdir og en forhenværende norsk politiker. Hun har tidligere vært kommunikasjonsdirektør i Utdanningsetaten i Oslo. Larsen har også ledet kommunikasjonsbyrået JKLs avdeling for myndighetskontakt. Hun var politisk rådgiver i Kultur- og kirkedepartementet fra 2006 til 2009. Fra 2004 til 2006 var hun generalsekretær i Arbeidernes ungdomsfylking. Hun er utdannet marinbiolog ved Universitetet i Oslo (cand.scient.).

## Eksterne lenker
* Presentasjon hos Kultur- og Kirkedepartementet